कॉलेज में 55 युवाओं ने किया रक्तदान
सरकारीराजिंदरा कॉलेज में एनएसएस विभाग की ओर से सोमवार को ब्लड डोनेशन कैंप लगाया गया। प्रोग्राम अफसर प्रो. परमदीप कौर, प्रो. अशोक सिंह प्रो. सुलतान सिंह की अगुवाई में लगाए कैंप का उद्घाटन प्रिंसिपल डॉ. सुखराज सिंह ने किया। और युवाओं को कहा कि रक्त नालियों में नहीं बल्कि नाड़ियों में बहना चाहिए और संकट में जरूरतमंद को रक्तदान करना सबसे बड़ा पुण्य है। सिविल अस्पताल के ब्लड बैंक इंचार्ज डॉ. इंद्रदीप सरां की अगुवाई में लगे कैंप के दौरान प्रोफेसर एवं वालंटियरों ने 55 यूनिट रक्तदान किया। वालंटियरों ने रक्तदान को लेकर खासा उत्साह था लेकिन मेडिकल टीम ने ब्लड बैंक में पहले से ही भरपूर मात्रा में रक्त उपलब्ध होने की वजह से रक्त लेने से इनकार कर दिया। कैंप के दौरान प्रो. कमलजीत, प्रो. सर्बजीत गगनदीप ने भी रक्तदान किया। कैंप में डॉ. रमेश चंदर, वाइस प्रिंसिपल प्रो. सुखदेव सिंह, प्रो. गुरजीत मान, प्रो. जगजीवन, प्रो. मधु बाला, प्रो. उषा किरण, प्रो. अरूण बाला, प्रो. रीतइंदर जोशी, प्रो. सुखपाल कौर, प्रो. गुरजीत कौर, प्रो. साक्षी गर्ग, प्रो. रमनदीप ने विद्यार्थियों की हौसला अफजाई की।
सरकारी राजिंदरा कॉलेज में रक्तदान करते हुए।
hin_Deva hin_Deva awa_Deva